Diari Oficial de la Generalitat Valenciana


Sumari del DOGV 6528, del 25-05-2011 (2011/5944)

ACORD de 20 de maig de 2011, del Consell, constituït com a Junta General d'accionistes, amb el caràcter d'universal, de la societat Circuit del Motor i Promoció Esportiva, SAU, pel qual s'augmenta el capital social i es modifiquen els estatuts.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5944


Data del document
:   20-05-2011

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * capital social
    * ampliació de capital
    * empresa pública
    * legislació
    * reglament intern

ACORD de 20 de maig de 2011, del Consell, constituït com a Junta General d'accionistes, amb el caràcter d'universal, de la societat Circuit del Motor i Promoció Esportiva, SAU, pel qual s'augmenta el capital social i es modifiquen els estatuts. [2011/5944]  
El Consell, en la reunió del dia 20 de maig de 2011, va adoptar l'Acord següent:  
D'acord amb el que disposa l'article 296.1 del Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, l'acord de l'augment del capital social ha d'adoptar-se per la Junta General amb els requisits establits per a la modificació dels estatuts socials, açò és, ha de complir els requisits i formalitats establits en els articles 285 i següents de la mateixa llei.  
  
La Generalitat és l'únic soci de la mercantil Circuit del Motor i Promoció Esportiva, saU, pel que correspon al Consell, constituït en Junta General d'accionistes, amb el caràcter d'universal, tant l'adopció de l'acord de modificació dels estatuts com el d'ampliació del seu capital social, d'acord amb el que establixen els estatuts de la societat, aprovats pel Decret 128/1998, d'1 de setembre, del Consell.  
  
Per tot això, el Consell, reunit a Valencia el dia 20 de maig de 2011, com a Junta General d'accionistes, amb el caràcter d'universal, de la mercantil Circuit del Motor i Promoció Esportiva, saU, accepta els següents punts de l'orde del dia:  
1er. Ampliació del capital social de la mercantil en 6.028.150,36 euros, per mitjà de l'emissió de 2.006 noves accions nominatives de 3.005,06 euros de valor nominal cada una d'elles, de la mateixa sèrie i classe que les ja existents.  
2n. Modificació de l'article 7 dels estatuts socials, com a conseqüència de l'ampliació del capital.  
3r. Autorització al president i al secretari del Consell d'Administració, solidàriament i indistintament, per a realitzar els actes precisos per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instant la seua inscripció en el Registre Mercantil.  
4t. Autorització al secretari del Consell d'Administració de Circuit del Motor i Promoció Esportiva, SAU, per a certificar el contingut de l'acta de la present Junta Universal d'accionistes i els acords presos en ella.  
Al tractar-se d'una societat unipersonal, es troba present el seu soci únic, la Generalitat.  
Després de l'oportuna deliberació i no havent-hi intervencions la constància del qual se sol·licite, el Consell, en la condició de Junta General d'accionistes, amb el caràcter d'universal, per unanimitat,  
  
ACORDA  
  
Primer  
Ampliar el capital social de la mercantil Circuit del Motor i Promoció Esportiva, SAU, per import de sis milions vint-i-huit mil cent cinquanta euros amb trenta-sis cèntims (6.028.150,36 euros), per mitjà de l'emissió de 2.006 noves accions nominatives de 3.005,06 euros de valor nominal cada una d'estes, de la mateixa classe i sèrie que les ja existents.  
La Generalitat, soci únic de la mercantil, subscriurà la totalitat dels títols emesos com a conseqüència de l'ampliació, i el desembossament es realitzarà de la manera següent:   
1.507.037,59 euros per mitjà d'aportacions dineràries en efectiu en el moment de l'adopció del present acord.  
4.521.112,77 euros per mitjà d'aportacions dineràries en efectiu amb anterioritat al 31 de desembre de 2011.  
  
Segon  
Modificar l'article 7 dels Estatuts socials, elevant el capital social en la mateixa quantitat a la de l'ampliació del capital acordada. L'article dels estatuts socials assenyalat queda redactat de la manera següent:  
  
«Article 7  
El capital social serà de dèsset milions cent noranta-un mil nou-cents quaranta-huit euros amb vint-i-sis cèntims (45.441.750,26 euros), dividit en cinc mil set-centes vint-i-una (5.721) accions nominatives de tres mil cinc euros i sis cèntims (3.005,06 euros) de valor nominal cada una d'estes, totes elles pertanyents a una única sèrie i classe i numerades correlativament de l'1 a la 5.721.  
  
En representació d'estes accions s'emetrà un títol múltiple».  
  
Tercer  
Autoritzar expressament el president i el secretari del Consell d'Administració perquè qualsevol d'aquests, solidàriament i indistintament, comparega davant de notari i eleve a públic, si és el cas, els anteriors acords declarant-los executats i donant una nova redacció a l'article 7 dels estatuts socials, amb la realització de les manifestacions que foren necessàries amb este fi. Se'ls faculta, així mateix, per a atorgar les escriptures de rectificació o esmena de l'elevació a públic dels acords socials, així com per a realitzar quantes accions siguen necessàries a fi de procedir a la inscripció corresponent en el Registre Mercantil.  
  
Quart  
Autoritzar el secretari del Consell d'Administració per a certificar el contingut de l'acta de la present Junta General d'accionistes, amb el caràcter d'Universal, i dels acords presos en ella.  
Estos acords es transcriuen literalment.   
Atés que no s'han debatut més assumptes que els ressenyats en l'orde del dia, s'aprova, per unanimitat, l'acta corresponent a la present reunió de la Junta General d'accionistes, amb el caràcter d'universal, de la mercantil Circuit del Motor i Promoció Esportiva, SAU.  
  
Valencia, 20 de maig de 2011  
  
El vicepresident primer i secretari del consell,  
VICENTE RAMBLA MOMPLET